钦定古今图书集成/明伦汇编/宫闱典/第016卷 > 陈
## 钦定古今图书集成/明伦汇编/宫闱典/第016卷 > 陈

陈承梁制，定皇太后官属品秩。

按《隋书百官志》：“陈承梁皆循其制，太后、卫尉、太仆、少
府、三卿、太常、宗正、太府、卫尉、司农、少府、廷尉、光禄、大
匠、太仆、鸿胪、太舟等卿，已上中二千石；太后、三卿、十
二卿、大长秋等丞，并六百石。”

### 武帝永定三年秋七月丙辰尊皇后为皇太后

按《陈书文帝本纪》云云。按《高祖宣皇后章氏传》：“后
讳要儿，吴兴乌程人也。高祖先娶同郡钱仲芳女，早卒，后乃聘后。及践阼，永定九年立为皇后。高祖崩，后
与舍人蔡景历定计，秘不发丧，召世祖入纂。世祖即
位，尊后为皇太后，宫曰慈训。”按《侯安都传》，“高祖崩，
安都随世祖还朝，仍与群臣定议，翼奉世祖。时世祖
谦让”勿敢当。太后又以衡阳王故，未肯下令，群臣犹
豫不能决。安都曰：“今四方未定，何暇及远？临川王有
功天下，须共立之。今日之事，后应者斩。”便按剑上殿，
白太后出玺，又手解世祖发，推就丧次。世祖即位，迁
司空。按《蔡景历传》，高祖崩时，外有彊寇，世祖镇于
南睆，朝无重臣，宣后呼景历及江大权、杜棱定议，乃
秘不发丧，疾召世祖景历，躬共宦者及内人密营殓
服。时既暑热，须治梓宫，恐斤斧之声，或闻于外，仍以
蜡为秘器，文书诏告，依旧宣行。

### 文帝天康元年四月癸酉太子即皇帝位五月乙卯尊皇后曰皇太后

按《陈书废帝本纪》云云，按《世祖沈皇后传》，“后讳妙
容，吴兴武康人也。梁大同中，归于世祖，为临川王妃。
世祖即位，为皇后。废帝即位，尊后为皇太后，宫曰安
德。”

### 宣帝太建元年春正月甲午即皇帝位于太极前殿复太皇太后尊号曰皇太后

按《陈书宣帝本纪》云云。按《高祖宣皇后章氏传》，“世
祖即位，尊后为皇太后。光大二年，后下令黜废帝为
临海王，命高宗嗣位。太建元年，尊后为皇太后。
太建二年三月丙申，皇太后崩。四月戊寅，皇太后祔
葬万安陵。”

按《陈书宣帝本纪》云云。按《高祖宣皇后章氏传》，大
建二年三月丙申，崩于紫极殿，时年六十五。遗令丧
事所须，并从俭约，诸有馈奠，不得用牲牢。其年四月，
群臣上谥曰宣太后，祔葬万安陵。后亲属无在朝者，
惟族兄钮洽官至中散大夫。

太建十四年正月丁巳太子即皇帝位乙丑尊皇后
为皇太后宫曰：“弘范。”

按《陈书后主本纪》云云。按《高宗柳皇后传》，“后讳敬
言，河东解人也。高宗赴江陵，元帝以后配焉。承圣二
年，后生后主于江陵，为安成王妃。高宗即位，立为皇
后。后主即位，尊后为皇太后，宫曰弘范。”当是之时，新
失淮南之地，隋师临江，又国遭大丧，后主病疮，不能
听政。其诛叔陵，供大行丧事，边境防守及百司众务，
虽假以后主之命，实皆决之于后。后主疮愈，乃归政
焉。